armvectores/hy_wikipedia_2023 huggingface dataset:
Վերիայի հնագիտական թանգարան

Վերիայի հնագիտական թանգարան , Մակեդոնիայի ամենահայտնի հնագիտական թանգարաններից մեկը։ թանգարանը բացվել է 1965 թվականին՝ Կենտրոնական Մակեդոնիայի Վերիա քաղաքի Էլաի թաղամասի՝ հատուկ այդ նպատակով կառուցված շենքում։ նեոլիթյան և մինչօսմանյան ժամանակաշրջանների գտածոները ցուցադրվում են երեք սրահներում։


== Թանգարան ==
Նեոլիթյան գտածոները Նոր Նիկոմիդիայի բնակավայրերից են գտնվել, որը եթե Եվրոպայի ամենահին մշտական բնակավայրերից չէ՝ որոշ գնահատականների համաձայն, ապա ծայրահեղ դեպքում ամենահներից մեկն է (թվագրվում ՝ մ.թ.ա. 6250-6050 թվականներ)։ Ռ. Ջ. Ռոդենը, ով այստեղ պեղումներ է անցկացրել 1961, 1963 թվականներին, կարծում է, որ սա «Եվրոպայում մինչ օրս հայտնաբերված ամենահին նեոլիթյան համայնքն է», և նշում է, որ չնայած Հունաստանից դեպի արևելք նմանատիպ գտածոներ շատ կան նեոլիթյան այլ բնակավայրերում, բայց այս բնակավայրն ունի «իր բացառապես եվրոպական բնութագրիչները»։ Ռադիոկարբոնային վերլուծությունը տարեթվերը տալիս է մ.թ.ա. 6650-6150 թվականների միջև։ Երկաթի դարի գտածոները գտնվել են Վերգինայի դամբարաններից։
Առաջին սրահում ցուցադրված են մ.թ.ա. IV դարի բրոնզե «կալպիս»-ներ (աճյունով սափորներ), կերչենյան տեսակի, կարմիր պատկերներով կրատեր անոթներ (մ.թ.ա. IV դար), բրոնզե հիդրիա, որը մ.թ.ա. IV դարում օգտագործվել է որպես թաղման սափոր (գտնվել է Վերիայի հյուսիսարևելյան գերեզմանատանը), և Վերիայում պեղված, հելլենական ժամանակշրջանի միապալատ, քարե գերեզման։ Մյուս ցուցադրափեղկերում ցուցադրվում են այն գտածոների խմբերը, որոնք գտնվել են Վերիայի հյուսիսարևելյան, հարավարևելյան, հարավարևմտյան գերեզմանատներում։ Գտածոների այս խմբերը ցուցադրում են կերամիկայի զարգացումը մ.թ.ա. V դարից մինչև մ.թ.ա. II դարը։ Երկրորդ սրահը հիմնականում ներառում է Վերիայից գտնված տապանաքարեր և մ.թ.ա. I դարի հելլենական ու հռոմեական բարձրաքանդակներ։ Հատուկ ուշադրության է արժանի այն տապանաքարը, որի վրա է Հիմնասիարքի օրենքը և բնութագրում է՝ գիմնասիոններում ինչպես է իրականացվել միջնակարգ և բարձրագույն կրթությունը, և Վերգինայից գտնված որսորդի ու վարազի խումբը , որը հանդիսանում է մ.թ.ա. III դարի գերեզմանային հուշաքարի ճարտարապետական դեկորացիայի հատված։ Երրորդ սրահը ներաում է հռոմեական ժամանակաշրջանի ցուցադրանմուշներ, որոնցից ամենահայտնին մ.թ.ա. II դարի գետերի աստված Օլգանոսի կիսանդրին է՝ մ.թ.ա. II դարի, որը գտնվել է Կոպանոսում։ Այստեղ նաև տեղադրված են ամուսնական զույգի տապանաքարեր, որոնք գտնվել են Վերիայում (մ.թ.ա. II դար), հռոմեական ժամանակաշրջանի սգո նվիրաբերություն (մ.թ.ա. III դար) և թրծակավե կերպարներ՝ հռոմեական դամբարաններից։
Թանգարանի շենքից դուրս գտնվում են սարկոֆագներ, տապանաքարեր, արձաններ, որոնցից ամենատպավորիչը հունական դիցաբանության Մեդուզա Գորգոնայի գլուխն է (մ.թ.ա. II դար), որը կառուցվել է քաղաքի հյուսիսային պատի մեջ։

		
		
		
		


== Ծանոթագրություններ ==


== Արտաքին հղումներ ==
Museums of Macedonia(չաշխատող հղում)
Greek Ministry of Culture site
Ա. Ի. Ալեքսեևի փողոց (Կրասնի Սուլին)

Խորհրդային Միության հերոս Ա. Ի. Ալեքսեևի փողոց (ռուս.՝ Улица Героя Советского Союза А. И. Алексеева), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Գոռնյացկի միկրոշրջանում։ Անվանվել է խորհրդային սպա, Հայրենական մեծ պատերազմի մասնակից, Խորհրդային Միության հերոս Ալեքսանդր Իվանովիչ Ալեքսեևի (1922-1943) պատվին։ Սկիզբ է առնում Ավտոմոբիլիստների փողոցից և ավարտվում Բրատսկայա փողոցի հետ հատումով։ Երկարությունն ընդամենը 400 մետր է։


== Նկարագրություն ==
Կրասնի Սուլին քաղաքի Խորհրդային Միության հերոս Ա. Ի. Ալեքսեևի փողոցը սկսվում է Ավտոմոբիլիստների փողոցից և ավարտվում Բրատսկայա փողոցի հետ հատումով։ Կարճ փողոց է. նրա երկարությունն ընդամենը 400 մետր է։ Փողոցում կա համարակալված 4 շինություն փողոցի աջ կողմում (զույգ համարներ)։
Խորհրդային Միության հերոս Ա. Ի. Ալեքսեևի փողոցի փոստային դասիչն է՝ 346356։
Փողոցն անվանվել է խորհրդային սպա, Հայրենական մեծ պատերազմի մասնակից, Խորհրդային Միության հերոս, լեյտենանտ Ալեքսանդր Իվանովիչ Ալեքսեևի (1922-1943) պատվին։ 1943 թվականի հոկտեմբերի 13-ին Ա. Ի. Ալեքսեևի վաշտը աչքի է ընկել թշնամու մեծաթիվ ուժերի դեմ մարտերում։ Լեյտենանտ Ալեքսեևը թշնամու հակագրոհը հետ մղելիս հերոսի մահով զոհվել է 1943 թվականի հոկտեմբերի 14-ին։ ԽՍՀՄ Գերագույն խորհրդի նախագահության 1944 թվականի հունվարի 10-ի հրամանագրով նրան հետմահու շնորհվել է Խորհրդային Միության հերոսի կոչում։


== Ծանոթագրություններ ==


== Աղբյուրներ ==
Улица Героя Советского Союза А. И. Алексеева в Красном Сулине
Подробная карта улица Героя Советского Союза А. И. Алексеева, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, улица Героя Советского Союза А.И.Алексеева Archived 2019-03-31 at the Wayback Machine.
Տիրանայի պոլիտեխնիկական համալսարան

Տիրանայի պոլիտեխնիկական համալսարան, հանրային համալսարան Ալբանիայի մայրաքաղաք Տիրանայում, որն առաջարկում է ճարտարագիտական և համապատասխան բնագավառի դասընթացներ։


== Պատմություն ==
Տիրանայի պոլիտեխնիկական համալսարանն Ալբանիայի ամենահին և մեծությամբ երկրորդ համալսարանն է Տիրանայի համալսարանից հետո։ Հիմնադրվել է 1951 թվականին, ունի մոտ 10000 ուսանողներ Ալբանիայից, Կոսովոյից, Մակեդոնիայի Հանրապետությունից, Մոնտենեգրոյից։ Տիրանայի համալսարանի հետ միասին համարվում են Ալբանիայի ամենաազդեցիկ համալսարանները։ 2012 թվականին Ալբանիայի անկախության 100-ամյա տարելիցի կապակցությամբ Տիրանայի պոլիտեխնիկական համալսարանն Ալբանիայի նախագահ Բույար Նիշանիի կողմից պարգևատրվել է կրծքանշանով։  Համալսարանը հավատարմագրված է Բարձրագույն կրթության հավատարմագրման Ալբանիայի հանրային գործակալության կողմից (APAAHE):


== Ֆակուլտետներ ==
Համալսարանն ունի 6 քոլեջ և 2 հետազոտական ինստիտուտներ՝

Քաղաքացիական ճարտարագիտության ֆակուլտետ
Տեղեկատվական տեխնոլոգիաների ֆակուլտետ
Մեխանիկական ճարտարագիտության ֆակուլտետ
Երկրաբանության և հանքային գործի  ֆակուլտետ
Էլեկտրատեխնիկայի ճարտարագիտության ֆակուլտետ
Մաթեմատիկայի և ֆիզիկայի ֆակուլտետ
Ճարտարապետության և ուրբանիզացման ֆակուլտետ
Երկրագիտության ինստիտուտ
Էներգետիկայի, ջրի և շրջակա միջավայրի ինստիտուտ


== Ծանոթագրություններ ==


== Արտաքին հղումներ ==
Universiteti Politeknik i Tiranes – Պաշտոնական կայք
Լոմտուկա

Լոմտուկա (ռուս.՝ Ломтука), գյուղ Ռուսաստանի, Սախա-Յակուտիայի հանրապետության Մեգինո-Կանգալասկի ուլուսի կազմում։
Բնակչությունը 2001 թվականին գրանցված տվյալներով կազմում էր 817 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յիեսուու (այլ կիրառումներ)

Յիեսուու անունը կամ տերմինը կարող է վերաբերել հետևյալ հոդվածներին․

Յիեսուու - գյուղ Էստոնիայի Յիելեհտմե շրջանի կազմում։
Յիեսուու - գյուղ Էստոնիայի Կիռգեսաառե շրջանի կազմում։
Յիեսուու - գյուղ Էստոնիայի Տոռի շրջանի կազմում։
Ալցի Ալտենմարքթ

Ալցի Ալտենմարքթ (գերմ.՝ Altenmarkt an der Alz), գերմանական կոմունա Բավարիայում։
Ենթարկվում է Վերին Բավարիայի վարչական շրջանին։ Մտնում է Տրաունշտայն շրջանի կազմի մեջ։ Բնակչությունը կազմում է 4297 մարդ (ըստ 2010 թվականի դեկտեմբերի 31-ի տվյալների)։ Զբաղեցնում է 26.10 կմ2 տարածք։ Պաշտոնական կոդը՝ 09 1 89 111։


== Ծանոթագրություններ ==


== Արտաքին հղումներ ==
Պաշտոնական էջ
Տորոնովկա (Վիչերգայի վտակ)

Տորոնովկա (ռուս.՝ Торновка ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիչեգդա գետի աջ ափին՝ 69 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024280
Հիդրոլոգիական ուսումնասիրությունների կոդը - 103002428
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էնթոնի Թրոլոփ

Էնթոնի Թրոլոփ (անգլ.՝ Anthony Trollope, ապրիլի 24, 1815(1815-04-24)[…], Լոնդոն, Մեծ Բրիտանիայի և Իռլանդիայի միացյալ թագավորություն - դեկտեմբերի 6, 1882(1882-12-06)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի վիպասան, գրող վիկտորիական շրջանի անգլիական գրականության ամենաբեղմնավոր, հարգված և ակնառու ներկայացուցիչներից մեկը։ Նրա ամենահայտնի և սիրված գործերից է համարվում «Բերրսեթշիրյան ժամանակագրություններ» 6 վեպից բաղկացած ժողովածուն, որի գործողությունների հիմնական վայրն է հորինված քաղաք Բարսեթշիրը։ Թրոլոփը նաև վեպեր է գրել քաղաքական, սոցիալական և սեռերի տարբերությունների մասին։
Թրոլոփի գրական համբավը որոշ չափով անկում ապրեց իր կյանքի վերջին տարիներին, սակայն նրա գործերի հանդեպ հետաքրքրությունը նորից արթնացավ 20-րդ դարի երկրորդ կեսին։


== Կենսագրություն ==
Թոմաս Էնթոնի Թրոլոփը՝ գրողի հայրը փաստաբան էր։ Չնայած այն փաստին որ Թոմաս Թրոլոփը բավականին կրթված և խելացի մարդ էր նա այդպես էլ չի ունենում ոչ մի գործնական հաջողություն։ Նա շատ էր ցանկանում որպեսզի իր զավակները սովորեին Օքսֆորդի կամ էլ Քեմբրիջի համալսարանում։ Այսպիսով ապագա գրողը շատ ծանր ժամանակներ է անցկացրել մանուկ հասակում։


== Մատենագիտություն ==


=== «Բերսեթշիրյան ժամանակագրություններ» շարքը ===
«Դիտողը» (1855, The Warden)
«Բարչեսթերյան աշտարակները» (1857, Barchester Towers)
«Դոկտոր Թորն» (1858, Doctor Thorne)
«Ֆրեմլեյնյան ծուխը» (1861, Framley Parsonage)
«Տնակ Օլլինգթոնում» (1864, The Small House at Allington)
«Բերսեթշիրյան վերջին ժամանակագրությունը» (1867, Last Chronicle of Barset)


=== Հոդվածներ ===
"Իռլանդական եկեղեցին" Fortnightly Review, հատ. II, 1865, էջ. 82–90. (անգլ.)
"Հասարակական դպրոցներ" Fortnightly Review, հատ. II, 1865, էջ. 476–87. (անգլ.)
"Քաղաքական ծառայությունը" Fortnightly Review, հատ. II, 1865, էջ. 613–26. (անգլ.)


== Ծանոթագրություններ ==


== Արտաքին հղումներ ==
Էնթոնի Թրոլոփը standardebooks.org֊ում
Էնթոնի Թրոլոփը bookmark.am֊ում
Բերքաբերի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Բերքաբեր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մետատեսություն

Մետատեսություն, տեսություն, որն ուսումնասիրում է մեկ այլ, այսպես կոչված, առարկայական տեսության (օբյեկտ, տեսական համակարգ) կառուցվածքը, նրա մեթոդներն ու հատկությունները։ «Մետատեսություն» հասկացությունը իմաստ ունի միայն այն դեպքում, երբ այն վերագրվում է մի կոնկրետ (առարկայական) տեսության, օրինակ, մաթեմատիկայի մետատեսություն ՝ մետամաթեմատիկա, տրամաբանության մետատեսություն՝ մետատրամաբանություն։ Սկզբունքորեն ամեն տեսություն կարող է ունենալ մետատեսություն, սակայն մետատեսության միջոցների կիրառումը արդյունավետ է այն դեպքում, երբ համապատասխան առարկայական տեսությունը կառուցված է դեդուկտիվ եղանակով և ձևայնացված է։ Մետատեսությունն այն բովանդակային միջոցների ամբողջությունն է, որով կառուցվում է (ձևական) առարկայական տեսությունը և բացահայավում է նրա հատկությունները․ նախ այն միջոցները, որոնցով առարկայական տեսության տարրերը ներկայացվում են որպես բովանդակությունից զուրկ կոնստրուկտիվ օբյեկտներ (հաշվի այբուբեն), տրվում են այդ տարրերից արտահայտություններ (բանաձևեր) կազմելու և նրանք միմյանցից արտածելու կանոնները (մտահանգման և ապացուցման ձևական կանոններ)։ Այս առումով մետատեսության հիմնական բովանդակությունը կազմում են մետաթեորեմները (օրինակ, դեդուկցիայի թեորեմը ասույթների ու պրեդիկատների հաշիվների մեջ)։ Մետատեսության ոլորտին են պատկանում նաև առարկայական տեսության հնարավոր մեկնաբանությունների, նրա անհակասականության ու չրիվության ուսումնասիրության հարցերը։ Մետատեսության դրույթի օրինակ են Կ․ Գյոդեչի թեորեմները։ Ցանկացած մետատեսություն իր հերթին կարող է ձևայնացվել և ծառայել որպես առարկայական տեսություն նոր մետատեսության ՝ մետամետատեսության համար։ Մետատեսության գաղափարը ներմուծել է Դ․ Հիլբերտը դասական մաթեմատիկայի հիմնավորման իր ֆորմալիստական ծրագրի իրականացման նպատակով։ Այս բնագավառում մեծ ներդրում ունեն Ա․ Տարսկին, Ռ․ Կառնապը, Տ․ Կյոռին։
(7261) Յոկուտակեո

(7261) Յոկուտակեո (անգլ.՝ Yokootakeo), աստերոիդ աստերոիդների հիմնական գոտում։ Հայտնաբերվել է 1994 թվականի ապրիլի 14-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,645933 ա. մ., առավելագույնը մոտենում է 2,185 ա. մ. հեռավորության վրա և հեռանում 3,1068 ա. մ.։ Արեգակի շուրջ մեկ ամբողջական պտույտ է կատարում 1572,05 երկրային օրվա ընթացքում, իր ուղեծրով շարժվելով միջինում 0,229 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7261) Յոկուտակեո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվանովսկոե (գյուղ, Չեռնոգոլովկա քաղաքային օկրուգ)

Անվան այլ կիրառումների համար տե՛ս՝ ԻվանովսկոեԻվանովսկոե (ռուս.՝ Ивановское), գյուղ Ռուսաստանի, Մոսկվայի մարզի Չեռնոգոլովկա քաղաքային օկրուգի կազմում։
Բնակչությունը 2006 թվականին գրանցված տվյալներով կազմում էր 62 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8375) Կենզոկոնո

(8375) Կենզոկոնո (անգլ.՝ Kenzokohno), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 12-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 3,143112 ա. մ., առավելագույնը մոտենում է 2,6909 ա. մ. հեռավորության վրա և հեռանում 3,5954 ա. մ.։ Արեգակի շուրջ մեկ ամբողջական պտույտ է կատարում 2035,35 երկրային օրվա ընթացքում, իր ուղեծրով շարժվելով միջինում 0,176874 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8375) Կենզոկոնո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարիա Յախոդա

Մարիա Յախոդա (գերմ.՝ Marie Jahoda, հունվարի 26, 1907(1907-01-26)[…], Վիեննա, Ավստրո-Հունգարիա - ապրիլի 28, 2001(2001-04-28)[…], Keymer, Hassocks, Mid Sussex, Արևմտյան Սասեքս, Հարավարևելյան Անգլիա, Անգլիա, Միացյալ Թագավորություն), անգլիացի սոցիալական հոգեբան։ Ունի Ավստրիայի քաղաքացիություն։ 1992 թվականին ճանաչվել է Ամերիկայի արվեստի և գիտության ակադեմիայի օտարերկրացի պատվավոր անդամ։


== Կենսագրություն ==
Մարիա Յախոդան ծնվել է 1970 թվականի հունվարի 26-ին՝ Վիեննայում։  Համաձայն այլ աղբյուրների ծնվել է Թեհրանում, իսկ մանկությունը անցել է Վեննայում։ Կարլ Յախոդայի և Գաթթին Բեթիի չորս երեխաներից երրորդն էր։ Հայրը առևտրական էր, «Karl Jahoda, Spezialgeschäft für technische Papiere und Utensilien» ընկերության սեփականատերը։ Ի սկզբանե սովորել է Վիեննայի աղջիկների համար նախատեսված քոլեջում:Դեռահասության տարիքում սկսել է անդամակցել Ավստրիայի սոցիալ-դեմոկրատական կուսակցությանը` Կարմիր Վիեննային, ինչը ազդեցություն է գործել նրա հետագա կյանքի վրա։ 1928 թվականին ավարտել է Վիեննայի համալսարանը, իսկ 1933 թվականին արժանացել է Վիեննայի համալսարանի դիպլոմին։ Վիեննայում ծանոթացել է ապագա ամերիկացի սոցիոլոգ Պոլ Լազարսֆելդի հետ, իսկ 1926 թվականին նրանք ամուսնացել են։  1930 թվականի հուլիսի 17 -ին ծնվել է նրանց դուստրը` Լոտտան (գերմ.՝ Lotte Franziska): 1928 թվականին Յախոդան որոշ ժամանակ է անցկացրել Փարիզում, դասախոսություններ լսել Սորբոնում։
Ամուսնու հետ Մարիան մի շարք գիտական հետազոտություններ է անցկացրել, որոնց մի մասը հրապարակել է։ 1933 թվականին Ռոկֆելլերի ֆոնդից կրթաթոշակ է ստացել և մեկնել ԱՄՆ, որտեղ բնակություն է հաստատել, քանի որ 1934 թվականին Ավստրիայում տեղի ունեցած նացիստական հեղափոխությունից հետո չէր կարող վերադառնալ հայրենիք։ Նույն թվականին ամուսինները բաժանվել են։ 1933-1936-ական թվականներին Յախոդան աշխատել է Վիեննայի համալսարանում։ Միևնույն ժամանակ մասնակցել է ընդհատակյա սոցիալիստական հեղափոխությանը , 1936 թվականին այդ գործունեության համար ձեռբակալվել է։ Միջազգային միջամտության շնորհիվ ազատ է արձակվել։ 1937 թվականին զրկվել է ավստրիական քաղաքացիությունից և հեռացել երկրից։
Մարիան իջևանել է Անգլիայում, այնտեղ է ապրել Երկրորդ համաշխարհային պատերազմի ժամանակ։ 1945 թվականին նա մեկնել է ԱՄՆ։ Նյու-Յորքի համալսարանում աշխատել է որպես սոցիալական հոգեբանության պրոֆեսոր, դասավանդել է Կոլումբիայի համալսարանում, Ամերիկայի հրեական կոմիտեի գիտաշխատող էր(անգլ.՝ American Jewish Committee): 1958-1965 թվականներին աշխատել է Լոնդոնի Բրունելյա համալսարանում։ 1965 թվականին Յախոդային հրավիրել են Սասեկսի համալսարան (անգլ.՝ University of Sussex), որտեղ դարձել է խորհրդատու, այնուհետև` գիտակա-հետազոտական բաժին հրավիրված պրոֆեսոր։ Անգլիայում երկրորդ անգամ ամուսնացել է քաղաքագետ, խորհրդարանում Մեծ Բրիտանիայի լեյբորիստական կուսակցության ներկայացուցիչ Աուսթեն Հարի Ալբուի հետ (1903—1994):
Մարիան մահացել է 2001 թվականի ապրիլի 28-ին՝ Սուսեկսում։


== Անձնական կյանք ==
1927 թվականին Մարիան ամուսնացել է Պաուլ Ֆելիքսի հետ։ 1930 թվականին ծնվել է նրանց առաջնեկը՝ Լոթե Ֆրազինսկան։ Հետագայում նա դարձել է M.I.T -ում։


== Ծանոթագրություններ ==


== Արտաքին հղումներ ==
Marie Jahoda | Jewish Women
http://www.pursuit-of-happiness.org/history-of-happiness/marie-jahoda/
Սինգապուրի ազգային թանգարան

Սինգապուրի ազգային թանգարան (չինարեն՝ 新加坡国家博物院), Սինգապուրի ամենահին թանգարանն է։ Այս հաստատության պատմությունը սկսվել է 1849 թվականին, երբ հիմնադրվել է որպես Սինգապուրի ինստիտուտի գրադարանի բաժիններից մեկը։ Մի քանի տեղափոխություններից հետո, թանգարանը 1887 թվականին հաստատվել է այժմյան շենքում, որը գտնվում է Ստեմֆորտ մայրուղու վրա։
Այս հաստատությունը երկրի չորս ազգային թանգարաններից մեկն է, Ասիական քաղաքակրթության երկու թանգարանի և Սինգապուրի արվեստի թանգարանի հետ միասին։ Սինգապուրի ազգային թանգարանը մասնագիտացված է ցուցահանդեսներ կազմակերպելու գործում, որոնք կապված են Սինգապուրի պատմության հետ։ Իր այժմյան անվանումը թանգարանը ստացել է 1965 թվականին։ 1993 թվականից մինչև 2006 թվականի մարտ ամիսն ընկած ժամանակահատվածում, թանգարանը հայտնի էր որպես «Սինգապուրի պատմության թանգարան», բայց հետո վերադարձավ իր նախկին անվանը։
Երեք ու կես տարվա վերականգնողական աշխատանքներից հետո, 2006 թվականի դեկտեմբերի 7-ին, թանգարանը պաշտոնապես բացվել է Սինգապուրի նախագահ Սելլապան Ռամանատանի և տեղեկատվության, կապի և արվեստի նախարար Լի Բուն Յանգի կողմից։
Թանգարանում ներկայումս ցուցադրվում են տասնմեկ արժեքավոր արտեֆակտներ։ Դրանց թվում են. Սինգապուրյան քարը, Արևելյան Յավայից Սրբազան բլրի ոսկե զարդանախշերը, Սինգապուր քաղաքի դագերոտիպը (մայրաքաղաքի ամենավաղ լուսանկարներից մեկը ), Աբդուլլահ բին Աբդուլ Քադիրի կտակը, Սըր Ֆրանկ Էթելշտեյն Սվետենհեմի և նախկին նահանգապետ Շենթոն Թոմսոնի դիմանկարները և այլն։


== Ծանոթագրություններ ==


== Արտաքին հղումներ ==
Պաշտոնական կայք
Virtual tour of the National Museum of Singapore
Առաքել (լեռ)

Անվան այլ կիրառումների համար տե՛ս՝ Առաքել (այլ կիրառումներ)Առաքել, լեռնագագաթ Հայաստանի Լոռու մարզում, Վիրահայոց լեռներում, Գայլեդրունք լեռնանցքից հարավ-արևելք, Պրիվոլնոյե (Լոռու մարզ) գյուղից 3 կմ հյուսիս-արևելք։ Բարձրություն 1978 մ։


== Ծանոթագրություններ ==
Սմիլովո

Սմիլովո (ռուս.՝ Смилово), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կայազոր

Կայազոր, անցյալում՝ բերդի կամ քաղաքի պաշտպանության համար նրանում տեղակայված զորք, ներկայումս՝ զորամաս, ռազմա-ուսումնական հաստատություն կամ հիմնարկ, որը մշտապես կամ ժամանակավորապես գտնվում է որոշակի բնակավայրում կամ սահմանանշված շրջանում։
Դեռևս մ. թ. ա. 9-րդ դարի առաջին կեսին Ուրարտուի թագավոր Արամեն պետության սահմանապահ բերդերում ու քաղաքներում հաստատել էր կայազորներ, որոնք հսկում և պաշտպանում էին վտանգի ենթակա հենակետերը, մինչ հիմնական ուժերի կենտրոնացումը դիմակայում էր թշնամուն։ Կայազորի համանման դերն ու նշանակությունը պահպանվում էր միջնադարյան Հայաստանում և այլ երկրներում։


== Գրականություն ==
Военный энциклопедический словарь (ВЭС), Москва (М.), Военное издательство (ВИ), 1984 год (г.), 863 страниц (стр.) с иллюстрациями (ил.),
Основы советского военного законодательства. Учебник. Под общей редакцией С. С. Максимова, М., ВИ, 1978 г., 312 էջ․
Ժոնզակ (կանտոն)

Անվան այլ կիրառումների համար տե՛ս՝ Ժոնզակ (այլ կիրառումներ)Ժոնզակ (ֆր.՝ Jonzac), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է ժոնզակ օկրուգի մեջ։ Համաձայն 2006 թվականի մարդահամարի կանտոնի բնակչությունը 10226 մարդ էր։Կանտոնի համարը 1711 է։ Կանտոնում կա 20 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
BIP House

BIP House (անգլ.՝ Bangers In Pyjamas կրճատ՝ BIP, «Գիշերազգեստնով զվարճացողներ»), տիկտոկերների ղազախական ստեղծագործական խումբ (տիկտոկերների տուն), ովքեր միասին ապրում են Ալմաթիում։ Խումբը Nickelodeon Kids Choice Awards 2021 մրցանակի դափնեկիր է։ Հետևորդների քանակով ընդգրկվել է աշխարհի ամենահայտնի տիկտոկերների տան թոփ 3 ցուցակում։


== Պատմություն ==
BIP House տիկտոկերների տունը ստեղծվել է 2020 թվականի հուլիս ամսին Ալմաթիում։ Տիկտոկյան տան գաղափարը  պատկանում է Թաիր Կալիևին, որին աջակցել է Ասխաթ Խալիմովը, և նրանք միասին մեկնարկել են նախագիծը։ BIP House-ը Ղազախստանում ստեղծված տիկտոկերների առաջին տունն է։ 
2021 թվականին BIP House-ը դարձավ JKS Entertainment-ի մի մասը՝ Բեքսուլթան Կազբեկի գլխավորությամբ։ Տիկտոկյան կազմում սկզբում ընդգրկվել են ութ մասնակիցներ՝ Թաիր Կալիևը, Սալիժան Աբդիբեկովը, Օլժաս Կուրբանովը, Վայպնոտը, Դաուլետ Աբդուլովը, Ազիզա Սարսենովան, Այբեկ Կոնիսբաևը, Լունա Գիզատուլաևան։ Ամբողջ երկու տարվա ընթացքում այս տիկտոկյան խմբում եղել են 15 անդամներ։
2021 թվականին BIP House-ը արժանացել է մրցանակի Nickelodeon Kids Choice Awards «Ռուս հեռուստադիտողների բլոգերների սիրելի տուն» անվանակարգում, ինչպես նաև զբաղեցրել է երկրորդ հորիզոնականը՝ ըստ ռուսալեզու TikTok բլոգերների վարկանիշի։
2022 թվականին թողարկել է իր բջջային՝ «Bip House Ride» հավելվածը։
Ներկայումս BIP House-ը  երրորդն է աշխարհում և երկրորդը Ղազախստանում՝ ավելի քան 25 միլիոն բաժանորդների թվով։


== Անդամներ ==


=== Նախկին անդամներ ===


== Ծանոթագրություններ ==


== Արտաքին հղումներ ==
BIP House в TikTok
BIP House в Instagram
BIP House в YouTube
Սուրբ Ղուկասի վանք

Սուրբ Ղուկասի վանք, վանք Փոքր Հայքիի Տրապիզոնի մարզի Կուհանա բնակավայրում։


== Ծանոթագրություններ ==
Հայ խոսնակ

Հայ խոսնակ, բարոյագիտական, գրական, կրոնական ամսաթերթ։ Լույս է տեսել 1924-1939 թթ.-ին, Կոստանդնուպոլսում։
Խմբագիրներ՝ Ա․ Սյուրմեյան, Մ․ Նարոյան, Զ․ Կեզյուրյան։ Ծանոթացրել է հայ հին և նոր գրականությանը, տպագրել թարգմանություններ ռուս և արևմտաեվրոպական գրողներից։ Ուշագրավ են հայ հոգևոր երաժշտությանը նվիրված հոդվածները («Հայ շարականները եվրոպական ձայնագրությամբ», № 1, 1929)։ Կարևոր դեր է հատկացրել հայերենի ուսուցմանը սփյուռքի դպրոցներում։ 1932-1934 թթ.-ին հրատարակել է «Հայ խոսնակ մանկանց» հավելվածը, որտեղ տեղ են գտել գրական գործեր, թվաբանական խնդիրներ, հանելուկներ։
(4354) Էվկլիդես

(4354) Էվկլիդես (անգլ.՝ Euclides), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,796507 ա. մ., առավելագույնը մոտենում է 2,2089 ա. մ. հեռավորության վրա և հեռանում 3,3841 ա. մ.։ Արեգակի շուրջ մեկ ամբողջական պտույտ է կատարում 1708,13 երկրային օրվա ընթացքում, իր ուղեծրով շարժվելով միջինում 0,210756 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4354) Էվկլիդես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոպովցի (այլ կիրառումներ)

Պոպովցի, կարող է վերաբերել՝

Պոպովցի - գյուղ, Ուկրաինայի Խմելնիցկիի մարզի Լետիչևի շրջանում
Պոպովցի - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Պոպովցի - գյուղ, Ուկրաինայի Խմելնիցկիի մարզի Վոլոչիսկի շրջանում
Պոպովցի - գյուղ, Ուկրաինայի Վիննիցայի մարզի Բառի շրջանում
The Soft Parade (երգ)

Անվան այլ կիրառումների համար տե՛ս՝ The Soft Parade (այլ կիրառումներ)The Soft Parade-ը ամերիկյան լեգենդար ռոք խումբ The Doors-ի երգն է։ Երգը ձայնագրվել է խմբի չորրորդ ստուդիական ալբոմում՝ որը կրում է նույն անունը։ Երգը գրվել է խմբի վոկալիստ Ջիմ Մորիսոնի կողմից։ Շատ երկրպագուներ կարծում են որ այս երգը և «Shaman's Blues»-ը նման է խմբի հին ոճին, որը եղել The Doors և Strange Days ալբոմներում։ Այս ամենը հիմնականում եղել այն պատճառով որ երգը պարունակում է և լիրիկական և մելոդիկ հատվածներ։ Երգի սկզբում Մորիսոնը խոսում է մի քրիստոնյա ուսուցչի մասին, երգը այս հատվածը կոչվում է «Petition the Lord with Prayer»։ Երգի այս հատվածին հաջորդում է կլավեսինի հատվածը որը նույնպաես համարվում է երգի նախաբան իսկ այս հատվածը կոչվում է «Sanctuary», որը սկսվում է այս բառերով «Can you give me sanctuary, I must find a place to hide» որը վերաբերում է իր բանտարկություններին Մայամիում և Նյու Հևնում։ Այս հատվածից հետո երգը դառնում է ավելի դինամիկ և ավելի արագ, ու այս հատվածը արդեն պսիխոդեիլ պոպ ժանրի մեջ է։ Հաջորդ հատվածը արդեն բլյուզ վոճի մեջ է։ 2006 թվականին ալբոմի վերաթողարկման ժամանակ երգի «Petition The Lord With Prayer» հատվածին արդեն ավելանում են այս խոսքերը որոնք ասվում են Մորիսոնի կողմից՝ «troubled immeasurably, feather of your soft reply»։


== PBS կատարումը ==
Խմբի ոչ այնքան հայտնի դոկումենտալ PBSյան կատարումները որի մեջ ընդգրկվել է նաև այս երգը հետագայում ձայնագրվել խմբի մի քանի հավաքածու DVD-ների մեջ։ Ռեյ Մանզարեկը այս համերգը նկարագրել է հետևյալ խոսքերով. «A mother... all four Doors in perfect sympatico»։ Այս համերգի ժամանակ կարելի է տեսնել արդեն մորուքով սակայն ինչպես միշտ խարիզմատիկ Մորիսոնին (Մորիոնը սովորաբար համերգների կամել նկարահանումների ժամանակ սափրում էր իր մորուքը)։
Չնայած այս կատարումը ամբողջական չէ սակայն որոշ թողարկումներում երգը սկսվում է հենց սկզբից։


== Գրական ազդեցությունները ==
Երգի վրա բառային առումով ազդեցություն են թողել Ուիլյամ Բլեյքը նաև Թոմաս Սթեռնս Էլիոթի «Մոխրոց Չորեքշաբթի» պոեմը։ Երգը նաև իր վրա կրում է Ջեք Կերուակի «Բժիշկ Սաքս» վեպի ազդեցությունները։


== Անձնակազմ ==
Ջիմ Մորիսոն - վոկալ
Ռեյ Մանզարեկ - ստեղնաշարային գործիքներ
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
Կուրիլովկա (գյուղ, Վոլոչիսկի շրջան)

Անվան այլ կիրառումների համար տե՛ս՝ ԿուրիլովկաԿուրիլովկա (ուկրաիներեն՝ Курилівка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Կուրիլովկա գյուղում բնակվում էր 653 մարդ։ Բնակավայրը զբաղեցնում է 2,78 կմ² տարածք։ Բնակչության խտությունը կազմում էր 234,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առաջին մոտոհրաձգային գումարտակ (այլ կիրառումներ)

Առաջին մոտոհրաձգային գումարտակ, կարող է վերաբերել՝

Առաջին մոտոհրաձգային գումարտակ - Կենտրոնական պաշտպանական շրջանի ստորաբաժանում։ Կազմավորվել է 1992 թվականի օգոստոսի 30-ին՝ 1-ին, «Ֆելիքսի» վաշտերի, «Ագոյի և Շոշի» դասակների հիմքի վրա
Առաջին մոտոհրաձգային գումարտակ - Հադրութի պաշտպանական շրջանի ստորաբաժանում։ Կազմավորվել է 1992 թվականի հուլիսի 16-ին՝ Հադրութի շրջանի մարտական գործողությունների գոտում ստորաբաժանումների ստեղծման և գումարտակների ու առանձին վաշտերի հրամանատարների և շտաբի պետերի նշանակման մասին Հադրութի պաշտպանական գոտու հրամանատարի հրամանով՝ Բլութան-Մելիքաշեն-Այգեստան գյուղերի ինքնապաշտպանական ջոկատների և խմբերի հիմքի վրա
Կոլոմակ (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿոլոմակԿոլոմակ (ուկրաիներեն՝ Коломак), քաղաքատիպ ավան Ուկրաինայի Խարկովի մարզի Կոլոմակի շրջանում։ Հիմնադրվել է 1668 թվականին։
2001 թվականի տվյալներով Կոլոմակ քաղաքատիպ ավանում բնակվում էր 3 844 մարդ։ Բնակավայրը զբաղեցնում է 10,27 կմ² տարածք։ Բնակչության խտությունը կազմում էր 374,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ջերարդո Դոտտորի

Ջերարդո Դոտտորի (իտալերեն՝ Gerardo Dottori, նոյեմբերի 11, 1884(1884-11-11), Պերուջա, Իտալիա - հունիսի 13, 1977(1977-06-13), Պերուջա, Իտալիա), իտալացի նկարիչ-ֆուտուրիստ, որը նաև պատկանել է նովեչենտո դպրոցին։


== Կյանք և արվեստ ==
Ջերարդո Դոտտորին 1911 թվականին Հռոմում ծանոթանում է Ջակոմո Բալլայի հետ և նրա ազդեցությամբ 1911-1912 թվականներին միանում է ֆուտուրիստական շարժմանը։ 1914—1915 թվականներին նկարիչը հրապուրվում է |ֆուտուրիստական զանազան ստանդարտներով, զորօրինակ ciclista: 1920 թվականին նա ստեղծում է աբստրակտ նկարների մի ամբողջ շարք՝ հետևելով ֆուտուրիզմի այնպիսի վարպետներին, ինչպիսիք էին Բալլան, Ջինո Սեվերինին և Ումբերտո Բոչչոնին։ Վերջիններս են դեռևս 1912—1913 թվականներին Իտալիայում հարթել աբստրակցիոնիզմի ուղին։ Մեծ ավանդ է թողել նաև Ջակոմոն իտալական ХХ դարաշրջանի զարդարվեստում. այդ նկարչական ուղիներով նա զբաղվում է ամբողջ կյանքի ընթացքում։ 1920-ական թվականներին նկարչի ստեղծագործական կյանքում գլխավոր թեմատիկան դառնում են Երկրի հեռանկարը՝ ուրվագծված երկնքից. այդ ժամանակի ֆուտուրիստական ուղղվածություններից մեկը՝ Aeropittura: Ընդ որում հայտնի չէ, թե Դոտտորին երբևէ բարձրացել է ինքնաթիռով երկինք, թե՝ ոչ։
Երբ Իտալիայում մուտք գործեց ֆաշիզմը, Ջերալդոն, ինչպես և շատ իտալացի ֆուտուրիստներ, ողջունում են նոր կառավարությանը։ 1932 թվականին նկարիչ-ֆուտուրիստ Մարիո Սիրոնիի և Էնրիկո Պրամպոլինիի հետ համատեղ Դոտտորին Հռոմում մասնակցում են մի ցուցահանդեսի՝ «Mostra della Revoluzione Fascista» («Ֆաշիստական հեղափոխական ցուցահանդես»)։ 1934 թվականին նա մի շարք նակարիչների հետ միասին՝ Ֆիլիպպո Տոմազո Մարինետտի, Բենեդետտա Կապպա Մարինետտի, Ֆորտունանտո Դեպերո և Բրունո Մուրանի, անդամագրվում են Մուսոլինիին ծառայող «Manifesto della plastica murale» մանիֆեստին, որպես ագիտացին-պրոպագանդային քարոզիչներ արվեստի բնագավառում։
Երկրորդ համաշխարհային պատերազմի ավարտից հետո նկարիչը շարունակում էր աշխատել ֆուտուրիստական ոճին հարազատ և շարունակեց այդ թեմայով անընդհատ պրոպագանդան։


== Գրականություն ==
Sylvia Martin «Futurismus», Köln 2005.


== Պատկերասրահ ==

		
		


== Ծանոթագրություններ ==


== Արտաքին հղումներ ==
Նկարչին նվիրված կայք(իտալ.)
Հիսուն ցենտի կուսակցություն

Հիսուն ցենտի կուսակցություն (անգլ.՝ The 50 Cent Party), Հիսուն ցենտի բանակ (անգլ.՝ The 50 Cent Army), կամ պարզապես Ումաոդան (չինարեն՝ 五毛党), Չինաստանի Ժողովրդական Հանրապետության կառավարության կողմից վարձատրվող կառավարամետ բլոգերների և համացանցային ֆորումների մասնակիցներ, որոոնց հիմնական նպատակն հասարակական կարծիքի մանիպուլյացիան ի օգուտ Չինաստանի Ժողովրդական Հանրապետության կառավարության, Չինաստանի կոմունիստական կուսակցության և պաշտոնական քաղաքականության։
Բանակը ստեղծվել է երկրում համացանցի տարածման սկզբնական փուլում՝ հասարակության լայն զանգվածների կարծիքների մանիպուլյացիայի համար։ Անվանումը ծագում է նրանից, որ, ինչպես հայտնի է, մեկնաբանները ամեն գրառման համար ստանում են 50 ցենտ (չինական յուանով), թեև ոմանք կարծում են, որ դրանք ոչ մի գումար էլ չեն ստանում, իսկ համացանցային ակտիվությունը պայմանավորված է իրենց պաշտոնական կուսակցական պարտականություններից։
50 ցենտանոց բանակի մասնակիցները Չինաստանի կոմունիստական կուսակցությանը վնասող քննարկումները տապալելու համար համապատասխան մեկնաբանություններ կամ հոդվածներ են գրում սոցիալական բազմաթիվ հարթակներում, առաջ են քաշում ՉԺՀ կառավարության շահերը սպասարկող տեսակետներ, հայացքներ, ապատեղեկատվություն են տարածում այդ կառավարության քաղաքական հակառակորդների մասին, քննադատում են կառավարության ընդդիմախոսներին ինչպես երկրի ներսում, այդպես էլ՝ դրսում։ Եզրը կիրառվում է նաև որպես ՉԿԿ-մետ կամ չինական ազգայնական հայացքներ ունեցող անձանց բնութագրող նվաստացուցիչ ավանում։


== Տես նաև ==
Ստատուսչի
Կրեմլեբոտ


== Ծանոթագրություններ ==
Դանիլովկա (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ԴանիլովկաԴանիլովկա (ուկրաիներեն՝ Данилівка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Դանիլովկա գյուղում բնակվում էր 125 մարդ։ Բնակավայրը զբաղեցնում է 6,55 կմ² տարածք։ Բնակչության խտությունը կազմում էր 19,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամուրիների օր

Ամուրիների օր (չինարեն՝ 光棍节), չինական ժամանակակից տոն, որը նշվում է նոյեմբերի 11-ին։ Նվիրված է այն մարդկանց, որոնք ամուսնացած չեն։


== Ծագում ==
Սկսել է տոնվել 20-րդ դարի 90-ականներին Նանկինի տարբեր համալսարաններում։ Ստացել է «Ամուրիների օր» անվանումն այն պատճառով, որ անցկացման ամսաթիվը (11.11) կազմված է 4 մեկերից, որոնք խորհրդանշում են զույգ չկազմած մարդկանց։ Չինաստանում լուրջ են վերաբերում թվերի զորությանը և համարվում է, որ տարվա ընթացքում հենց այդ օրն է բարենպաստ նոր ծանոթություններ հաստատելու և հարաբերություններ սկսելու համար։ Կրթությունն ավարտելուց հետո երիտասարդ ուսանողները տարածեցին այս տոնը հասարակության մեջ։ Այսօր Ամուրիների օրը առանձնահատուկ օր է բոլոր չամուսնացած երիտասարդների համար։


== Տոնում ==
Տոնը նշելու ամենահայտնի ձևը միակ ընկերոջ հետ ճաշելն է, սակայն կարևոր է, որ յուրաքանչյուրը ցույց տա իր անկախությունը։ Նաև մարդիկ այն նշում են երեկույթների ժամանակ կույր հանդիպումներով, որպեսզի հրաժեշտ տան ամուրի կյանքին։


=== Զանգվածային տոնավաճառ ===
Վերջին տարիներին միտում է ձևավորվել, որ շատ չինական առևտրական կենտրոններ իրենց մեծ զեղչերը հարմարեցնում են այս չինական կախարդական տոնի հետ։ Եվ այժմ Չինաստանում նոյեմբերի 11-ը դարձել է հայտնի ամերիկյան «սև ուրբաթին» համարժեք։ Եվ զարմանալի չէ, որ այդ օրը ավանդական կայուն զեղչերի հետ կարող են հանդիպել նաև անհավանական առաջարկներ։ 2013 թ. առանձնացավ նրանով, որ ամենահաջողակ գնորդներին հնարավորություն տրվեց գնելու մեկ շիշ բարձր կարգի չինական «Մաոտայ» օղի ընդամենը մեկ յուանով, ընդ որում սովորաբար դրա մանրածախ գինը հասնում է մինչև 2 000 յուանի, որը հավասար է ավեի քան 300 ամերիկյան դոլլարի։ Այժմ բացի չինական ընկերությունները այդ օրը զեղչեր են տրամադրում նաև շատ արևմտյան և ամերիկյան ընկերություններ՝ հնարավորություն տալով ձեռ բերելու իրենց ֆիրմայի ապրանքներ համացանցի միջոցով։ Այդպիսի արտասահմանյան արտադրողներից են՝ Procter & Gamble, Adidas, Nike, Unilever և այլն։


== Տես նաև ==
Սև օր


== Ծանոթագրություններ ==
Կրասնոպերեկոպսկ

Կրասնոպերեկոպսկ (ուկրաիներեն՝ Красноперекопськ, Ղրիմի թաթարերեն՝ Krasnoperekopsk), քաղաք Ուկրաինայի Ղրիմի Ինքնավար Հանրապետության Կրասնոպերեկոպսկի քաղաքային խորհուրդում։ Հիմնադրվել է 1932 թվականին։
2012 թվականի տվյալներով Կրասնոպերեկոպսկ քաղաքում բնակվում էր 29 842 մարդ։ Բնակավայրը զբաղեցնում է 224188 կմ² տարածք։ Բնակչության խտությունը կազմում էր 1395,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նիժնեիրգինսկոե

Նիժնեիրգինսկոե (ռուս.՝ Нижнеиргинское), գյուղ Ռուսաստանի Սվերդլովսկի մարզի Կրասնոուֆիմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եգեյան ծովի երկրաշարժ (2020)

Եգեյան ծովի 2020 թվականի եկրաշարժ 7.0 մագնիտուդով երկրաշարժ, որը տեղի է ունեցել 2020 թվականի հոկտեմբերի 30-ին, մոտավորապես 14 կմ Հունաստանի Սամոս կղզուց հյուսիս-արևելք։ Երկրաշարժի արդյունքում շատ շենքեր վնասվել կամ փլուզվել են. Հունաստանի Կառլովասի նահանգի Մարիամ Աստվածածին եկեղեցին մասամբ փլուզվել է, իսկ երկրաշարժից մեծապես տուժած Թուրքիայի Իզմիր քաղաքում տասնյակ շենքեր կամ վնասվել են, կամ ամբողջությամբ փլվել։ Երկու երկրների արտակարգ ծառայությունները անմիջապես ժամանել են դեպքի վայր, քանի որ փրկարարական աշխատանքները շարունակվել են մինչև ուշ գիշեր։ Հունաստանում մահացել է 2 մարդ, ևս 19-ը ստացել են թեթև վնասվածքներ։ Թուրքիայում 111 մարդ է զոհվել, ևս 1035-ը վիրավորվել են։


== Երկրաշարժ ==
Երկրաշարժը տեղի է ունեցել երկրի ընդերքի ոչ մեծ խորության վրա, Էգեյան ծովի արևելյան մասում ՝ Եվրասիական տեկտոնական սալիկի սահմաններում, մոտավորապես 250 կմ հյուսիս ՝ գլխավոր սալիկի մոտակա սահմանից, որտեղ աֆրիկյան սալիկը դեպի հյուսիս է շարժվում մոտավորապես 10 մմ/տարի արագությամբ ՝ Եվրասիայի նկատմամբ։ Երկրաշարժից հետո Թուրքիայում տեղի է ունեցել 114 հետցնցում։


== Վնաս ==
Ի սկզբանե, Թուրքիայի ներքին գործերի նախարար Սուլեյման Սոյլուն հայտարարել է, որ Իզմիրում ոչնչացվել է առնվազն վեց շենք, բայց քաղաքի քաղաքապետ Թունչ Սոյերը ավերված շենքերի թիվը մոտեցրել է 20-ի։ Հունական իշխանությունները Սամոսից հայտարարել են, որ չնայած կղզու ողջ տարածքում շենքեր են վնասվել, բայց ամենաշատ վնասը կրել է Կառլովասին որտեղ մեծ եկեղեցին մասամբ փլվել է։ Էգեյան ծովի 2017 թվականի երկրաշարժից հետո առաջին անգամն է, որ Հունաստանում երկրաշարժից կան մահեր։ Բազմաթիվ շենքեր փլուզվել են Իզմիրի Բայրաքլի և Բորնովա շրջաններում։


== Փրկարարական գործողություն ==
Երկրաշարժից անմիջապես հետո Թուրքիայի առողջապահության նախարար Ֆահրեթթին Կոջան հայտարարել է, որ դեպքի վայր են ժամանել շտապ օգնության մոտ 40 մեքենաներ, 35 վթարափրկարարական բրիգադներ և շտապ օգնության երկու ուղղաթիռ։ Թուրքական Կարմիր կիսալուսինը անմիջապես տեղակայել է վեց քաղաքների խմբեր՝ երկրաշարժից տուժածներին սնունդ ապահովելու համար։ Իզմիրի առնվազն 13 շենքերի հետ կապված փրկարարական աշխատանքներում ներգրավված են եղել ավելի քան 1200 աշխատողներ։ Թուրքական իշխանությունները հայտարարել են, որ 70 մարդ փրկվել է, տեղական իշխանությունները վրաններ են տեղադրել գիշերը մոտ 2000 մարդու տեղավորելու համար։


== Զոհեր ==
Հոկտեմբերի 30-ի դրությամբ Հունաստանում 2 մարդ զոհվել, ևս 10-ը վիրավորվել են, իսկ Թուրքիայում 20 մարդ զոհվել, ևս 786-ը վիրավորվել են։


== Միջազգային արձագանքներ ==
Ադրբեջանը, Ֆրանսիան, և Իսրայելը իրենց աջակցությունն են առաջարկել տուժած երկրներին։ Դրան հաջորդել են ՆԱՏՕ-ն և Եվրոպական միությունը։
Թուրքիայի նախագահ Ռեջեփ Թայիփ Էրդողանը և Հունաստանի վարչապետ Կիրիակոս Միցոտակիսը համատեղ հայտարարությամբ են հանդես եկել երկրաշարժից հետո և հայտարարել են միմյանց օգնելու պատրաստակամության մասին։


== Ծանոթագրություններ ==
Ալայիե (գյուղ, Ալայիե շրջան)

Անվան այլ կիրառումների համար տե՛ս՝ ԱլայիեԱլայիե (էստ․՝ Alajõe), գյուղ Էստոնիայի Իդա-Վիրումաա նահանգի Ալայիե շրջանում։
2011 թվականի տվյալներով գյուղում բնակվում էր 117 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մայնկապտալ

Մայնկապտալ (ռուս.՝ Майнкаптал), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը 18 կմ է։ Հոսում է Տիգիլսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության>.

Ջրային օբյեկտի, պետական ջրային գրանցման կոդը - 19080000112120000038154


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մենիլ Աննել

Մենիլ Աննել (ֆր.՝ Ménil-Annelles), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 94 մարդ, բնակչության խտությունը` 10.27 մարդ/կմ²։ Բնակավայրը զբաղեցնում է 9.15 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հյուսիս-արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 59 աշխատունակ (15-64 տարեկան) բնակիչ, որոնցից ակտիվ էին 45-ը, իսկ ոչ ակտիվները` 14։ Ակտիվության ցուցանիշը կազմում է 76,3 %։ 45 աշխատունակ մարդկանցից աշխատել է 43 անձ (23 տղամարդ և 20 կին)։ Գործազուրկ են եղել 2 անձ (1 տղամարդ և 1 կին)։ 14 անաշխատունակներից 6-ը եղել են աշակերտներ կամ ուսանողներ, 4-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դոն Չեյնի

Դոնալդ «Դոն» Ռեյ Չեյնի (անգլ.՝ Donald "Don" Ray Chaney, մարտի 22, 1946(1946-03-22), Բաթոն Ռուժ, ԱՄՆ), ամերիկացի պրոֆեսիոնալ բասկետբոլիստ և մարզիչ։


== Խաղացողի կարիերա ==
Խաղացել է հարձակվող պաշտպանի դիրքում։ Սովորել է Հյուստոնի համալսարանում։ 1968 թվականի NBA դրաֆթի ժամանակ ընտրվել է «Բոստոն Սելտիքս» ակումբի կողմից՝ 12-րդ համարի ներքո։ Հետագայում հանդես է եկել «Սփիրիթս օֆ Սենթ Լուիս» (ABA) և «Լոս Անջելես Լեյքերս» ակումբների կազմերում։ NBA-ում, ընդհանուր առմամբ, անցկացրել է 11 մրցաշրջան։ 1968-1969 և 1973-1974 թվականների մրցաշրջաններին «Սելտիքս»-ի կազմում Չեյնին դարձել է NBA չեմպիոն։ Հինգ անգամ ընդգրկվել է NBA բոլոր աստղերի պաշտպանության երկրորդ հավաքականի կազմում (1972-1975, 1977)։ NBA կարիերայի ընթացքում, ընդհանուր առմամբ, խաղացել է 742 խաղ, որոնց ժամանակ հավաքել է 6216 միավոր (8,4 մ/խ), կատարել 2913 անդրադարձ, 1593 փոխանցում, 482 խլում և 196 բլոկշոտ։
Չեյնին կարիերայի ութերորդ մրցաշրջանը անցկացրել է ABA-ում՝ հանդես գալով «Սփիրիթս օֆ Սենթ Լուիս» ակումբի կազմում։ ABA կարիերայի ընթացքում, ընդհանուր առմամբ, խաղացել է 48 խաղ, որոնց ժամանակ հավաքել է 447 միավոր (9,3 մ/խ), կատարել 234 անդրադարձ, 169 փոխանցում, 66 խլում և 36 բլոկշոտ։


== Մարչի կարիերա ==
Պրոֆեսիոնալ կարիերայի ավարտից հետո մարզել է «Լոս Անջելես Կլիպերս» (1984-1987), «Հյուստոն Ռոքեթս» (1988-1992), «Դետրոյթ Փիստոնս» (1993-1995) և «Նյու Յորք Նիքս» (2001-2004) ակումբները։ 1991 թվականին ճանաչվել է NBA տարվա մարզիչ։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում (անգլ.)
Մարզչի կարիերան NBA.com կայքում (անգլ.)
Գորիս (այլ կիրառումներ)

Գորիս անվանումը կարող է վերաբերվել հետևալներին

Գորիս - քաղաք Սյունիքի մարզում, մոտ 240 կմ հեռավորության վրա մայրաքաղաք Երևանից և 69 կմ հյուսիս-արևելք մարզկենտրոն Կապանից
Գորիս - վարչական շրջան Հայկական ԽՍՀ-ում։ Կազմվել է 1930 թվականի սեպտեմբերի 9-ին (մինչ այդ մտնում էր Զանգեզուրի գավառի մեջ)
Գորիս -արտածին ուժերի ներգործությամբ առաջացած բնական բրգաձև գոյացումներ
Գորիս կամ Վարարակ - գետ Սյունիքի մարզում, Որոտանի ձախ վտակը
Յուլի Շոկալսկի

Յուլի Միխայլովիչ Շոկալսկի (ռուս.՝ Юлий Михайлович Шокальский, հոկտեմբերի 5 (17), 1856, Սանկտ Պետերբուրգ, Ռուսական կայսրություն - մարտի 26, 1940(1940-03-26), Լենինգրադ, ՌԽՖՍՀ, ԽՍՀՄ), գիտնական-աշխարհագրագետ, քարտեզագետ, աշխարհագրագետ, գեներալ-լեյտենանտ (1912), Ռուսաստանի աշխարհագրագետների միության նախագահ (1917-1931)։
Յուլի Շոկալսկին Աննա Պետրովնա Կերնի թոռն է՝ Եկատերինա Երմոլաևնա Կերնի որդին։


== Ձեռքբերումներ և պարգևներ ==
Ռուսաստանի, ապա Խորհրդային հանրապետության Աշխարհագրական կազմակերպության նախագահ 1917-1931 թվականներին
Թղթակից անդամ (1923) և ԽՍՀՄ Գիտությունների ակադեմիայի Պատվավոր ակադեմիկոս (1939)
Վաշինգտոնի գիտությունների ակադեմիայի անդամ
Լոնդոնի թագավորական աշխարհագրագետների կազմակերպության պատվավոր թղթակից անդամ (1904)
Կենտրոնական ջրագրության վարչության պատվավոր աշխատակից (1912)
Աշխատանքի հերոս


== Ծանոթագրություններ ==
Ռինա Սավայամա

Ռինա Սավայամա (ճապ.՝ リナ サワヤマ, անգլ.՝ Rina Sawayama, օգոստոսի 16, 1990(1990-08-16), Նիիգատա, Ճապոնիա), ճապոնա-բրիտանացի երգչուհի և երգերի հեղինակ։


== Կենսագրություն ==


=== Վաղ կյանք ===
Ծնվել է 1990 թվականի օգոստոսի 8-ին Ճապոնիայի Նիգատա քաղաքում։ Այնտեղ ապրել է մինչև հինգ տարեկանը, որից հետո ընտանիքը որոշում է տեղափոխվել Լոնդոն, որտեղ նա մեծացել է և ապրում է ցայսօր։ Ուսումնասիրել է քաղաքականություն, հոգեբանություն և սոցիոլոգիա Քեմբրիջի Մագդալինա քոլեջում։ Նա նաև հետաքրքրված էր երաժշտությաբ և մոդելային գործով։ Համալսարանում սովորելու տարիներին Lazy Lion հիփ հոփ խմբի անդամ էր։ Համալսարանն ավարտել է քաղաքագետի մասնագիտությամբ։


=== Կարիերա ===
Երաժշտական կարիերան Սավայաման սկսել է 2013 թվականին, թողարկելով «Sleeping in Waking» սինգլը։ 2015 թվականի հունիսին թողարկել է «Tunnel Vision» երգի երաժշտական տեսահոլովակը։
2016 թվականին նա թողարկել է «Where U Are» սինգլը և երաժշտական տեսահոլովակը։ Երգը բացատրում է մարդկային փոխազդեցությունը թվային մեդիայի հետ։ Սավայաման բացատրել է. «Համացանցում դուք կարող եք պատկերացնել ինքներդ ձեր լավագույն տարբերակը, իսկ ձեր տաքացող հեռախոսը կփոխարինի մարդկային ջերմությանը։ Ամենատարօրինակը այն է, որ մենք միասին ենք, սակայն նաև շատ միայնակ ենք»։
2017 թվականի մարտին թողարկել է «Cyber Stockholm Syndrome» սինգլը։ Նույն թվականին թողարկվել են «Alterlife» և «Tunnel Vision» սինգլները, Շամիրայի հետ դուետը և նրա դեբյուտային` «Rina» մինի ալբոմը։ Այդ ժամանակ Սավայաման չուներ պայմանագիր լեյբլների հետ և ալբոմը ինքնուրույն է թողարկել։
2018 թվականին թողարկվել է «Valentine» սինգլը։ «Ordinary Superstar» երգի տեսահոլովակը թողարկվել է նույն թվականի հունիսին։ Օգոստոսին երգչուհին թողարկել է «Cherry» երգը։ 2018 թվականի վերջին Սավայաման մեկնել է Ordinary Superstar համերգային շրջագայության Մեծ Բրիտանիայում և Ամերիկայում։
2019 թվականին ելույթ է ունեցել Չարլի ԷքսՍիԷքսի Մեծ Բրիտանիայի համերգային շրջագայության ժամանակ։
2020 թվականին, Dirty Hit լեյբլի հետ պայմանագիր կնքելուց հետո, հայտարարել է իր դեբյուտային ստուդիական ալբոմի` «Sawayama»-յի թողարկման մասին։ Ալբոմին աջակցել են «STFU!» և «Comme Des Garçons (Like the Boys)» սինգլները։ R&B ժանրի «XS» երրորդ սինգլը թողարկվել է 2020 թվականի մարտի 2-ին։ Հաջորդ ամսում Սամայան թողարկել է ևս մեկ սինգլ «Chosen Family» անվամբ։ «Sawayama» ալբոմը թողարկվել է 2020 թվականի ապրիլի 17-ին և արժանացել է քննադատների հավանությանը։


=== Անձնական կյանք ===
2018 թվականի օգոստոսին Սավայաման հարցազրույցի ժամանակ քամինգ աութ է կատարել, հայտարարելով` «Ես միշտ երգեր եմ գրել աղջիկների մասին։ Ես չեմ կարծում, որ երբևէ տղայի եմ հիշատակել իմ երգերում և հենց այդ պատճառով ես ցանկացա խոսել այդ մասին»։ Նա նույնականացրեց իրեն և՛ որպես բիսեքսուալ, և՛ որպես պանսեքսուալ։


== Ֆիլմագրություն ==


=== Հեռուստատեսություն ===


== Սկաառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


== Շրջագայություններ ==
Հեդլայն

Ordinary Superstar Tour (2018)
The Dynasty Tour (2020)Աջակցող

Չարլի ԷքսՍիԷքս` Charli Live Tour (2019)


== Ծանոթագրություններ ==


== Արտաքին հղումներ ==
Զոլոտորեչենսկ

Զոլոտորեչենսկ (ռուս.՝ Золотореченск), քաղաքատիպ ավան Ռուսաստանի, Անդրբայկալյան երկրամասի Օլովյանինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1583 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիտանների մահը

«Տիտանների մահը» (անգլ.՝ Mega Shark versus Crocosaurus՝ Մեգաշնաձուկն ընդդեմ Կրոկոզավրի), ամերիկյան թրիլլեր, որը թողարկվել է «The Asylum» ընկերության կողմից, «2 միլիոն տարի անց» ֆիլմի սիքվելն է։ ԱՄՆ-ում պրեմիերան կայացել է 2010 թվականի դեկտեմբերի 21-ին։ Ռուսաստանում ֆիլմը DVD սկավառակով թողարկվել է 2011 թվականի հունիսի 7-ին։


== Սյուժե ==
Իրադարձությունները տեղի են ունենում երկու ծովային տիտանների մարտից մեկ տարի անց։ Կոնգոյի հանքերից մեկում երկար քնից արթնանում է մի վիթխարի կոկորդիլոս, որը սարսափ է առաջացնում տեղի բնակչության շրջանում։ Միևնույն ժամանակ Ատլանտյան օվկիանոսում ամերիկյան ռազմական հածանավը ենթարկվում է հսկայական շնաձկան հարձակմանը, որը ողջ էր մնացել վիթխարի ութոտնուկի հետ մարտից հետո։ Աշխարհին կրկին սպառնում են երկու հրեշները։ Միակ փրկությունը նրանց ոչնչացումն է միմյանց դեմ պայքարում։


== Դերերում ==


== Շարունակություն ==
2014 թվականի հունվարի 28-ին թողարկվել է «Մեգա շնաձուկն ընդդեմ Մեխա շնաձկան»։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը Archived 2016-03-04 at the Wayback Machine.
«Տիտանների մահը» ֆիլմը Internet Movie Database կայքում
«Տիտանների մահը» ֆիլմը allrovi կայքում
«Տիտանների մահը» ֆիլմը Rotten Tomatoes կայքում
Էմպոլի

Անվան այլ կիրառումների համար տե՛ս՝ Էմպոլի (այլ կիրառումներ)Էմպոլի (իտալերեն՝ Empoli), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 46 444 մարդ (2008 թվականի տվյալներով)։ Բնակչության խտությունը՝ 752 մարդ/կմ²։ Տարածքը՝ 62 կմ²։ Փոստային ինդեքս՝ 50053։ Հեռախոսային կոդ՝ 0571։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 0571 757707
Էլեկտրոնային փոստ՝ urp@comune.empoli.fi.it
Պաշտոնական կայքը՝ http://www.comune.empoli.fi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.